ຊາວກົວເຕມາລາ ຈະໄປປ່ອນບັດ ເລືອກຕັ້ງປະທານາທິບໍດີ ໃນມື້ອື່ນນີ້
ການ​ໂຄສະນາ​ຫາ​ສຽງ ເລືອກຕັ້ງປະທານາທິບໍດີ ໃນກົວເຕີມາລາ ໄດ້​ສີ້​ນສຸດ​ລົງແລ້ວ ແລະປະຊາຊົນ ຈະພາກັນໄປປ່ອນບັດ ​​ໃນວັນ​ອາທິດມື້​ອຶ່ນນີ້.
ການໂຄສະນາຫາສຽງ ໄດ້ສີ້ນສຸດລົງ ສຳລັບການເລືອກຕັ້ງປະ ທານາທິບໍດີ ໃນວັນອາທິດມື້ອຶ່ນນີ້ ທີ່ປະເທດກົວເຕີມາລາ ເຖິງ ແມ່ນມີການຮຽກຮ້ອງໃຫ້ເລື່ອນເວ ລາອອກໄປ ແລະ ການລາ ອອກຈາກໜ້າທີ່ໃນວັນພະຫັດທີ່ຜ່ານມາ ຂອງປະທາ ນາທິບໍດີ Otto Perez Molina ກ່ຽວກັບການກ່າວຫາສໍ້ລາດບັງຫລວງ ພວກປະທ້ວງຫລາຍຮ້ອຍຄົນ ທີ່ໂກດແຄ້ນກ່ຽວກັບການສໍ້ລາດບັງຫລວງ ຮຽກຮ້ອງໃຫ້ ເລື່ອນເວລາໃນການເລືອກຕັ້ງອອກໄປໃນຂະນະທີ່ເຂົາເຈົ້າພາກັນເຕົ້າໂຮມກັນຢູ່ສານ ສູງສຸດ ໃນນະຄອນກົວເຕີມາລາຊີຕີ້ ບ່ອນທີ່ທ່ານ Perez Mo-lina ໄດ້ໄປປາກົດໂຕຢູ່ ສານ ໃນວັນພະຫັດ ແລະວັນສຸກວານນີ້ ທ່ານ Perez Molina ກ່າວຢູ່ໃນສານວ່າ ທ່ານບໍ່ມີຄວາມຜິດ ໃນການກ່າວຫາ ທີ່ວ່າທ່ານ ຮັບເງິນຈຳນວນ 800,000 ໂດລາ ຈາກກຸ່ມທີ່ເອີ້ນວ່າ “ເສັ້ນສາຍ ” ຊື່ດັ່ງກ່າວນີ້ແມ່ນອ້າງ ເຖິງສາຍໂທລະສັບພິເສດ ທີ່ກ່າວກັນວ່າ ຈັບຈອງໄວ້ໃຫ້ແກ່່ບັນດານັກທຸລະກິດ ຜູ້ທີ່ຖືກ ກ່າວຫາວ່າ ຈ່າຍເງິນຊື້ຈ້າງແກ່ບັນດາເຈົ້າໜ້າທີ່ ເພື່ອຫລີກຫລ່ຽງການເສຍພາສີສິນຄ້າ ເຂົ້າ ອະດີດປະທານາທິບໍດີທ່ານນີ້ ກ່າວຢູ່ທີ່ສານໃນວັນສຸກວານນີ້ວ່າ ທ່ານບໍ່ໄດ້ຮັບເງິນສິນ ບົນ ແລະກ່າວອ້າງວ່າ ທ່ານໄດ້ຖືກສະເໜີແລະໄດ້ປະຕິເສດ 10 ເທື່ອ ຂອງຈຳນວນດັ່ງ ກ່າວ ຈາກພວກຄ້າຢາເສບຕິດທີ່ຕ້ອງການໂຕທ້າວ Joaquin “El Chapo” Guzman ເວລາລາຊາຄ້າຢາເສບຕິດເມັກຊິໂກຄົນນີ້ໄດ້ຖືກຈັບໃນປີ 1993